בירנית

בִּירָנִית (פירוש השם: מצודה קטנה) היא הבסיס הצבאי שבו נמצאת מאז תחילת שנות ה-2000 מפקדת "עוצבת הגליל" של צה"ל. ממוקמת על כביש הצפון, כקילומטר מגבול לבנון, בין סאסא לנטועה.

היסטוריה 

בירנית תוכננה להיות המרכז הכפרי של יישובי האזור במסגרת מבצע סו"ס (מבצע "סוף סוף"), בשלהי שנות השישים. למרות התכנון, בשנת 1964 הוקמה במקום היאחזות נח"ל. בשנת 1967 אוזרחה ההיאחזות כאשר בירנית הפכה לבית ספר לסיף, אך לא הפכה ליישוב.

בראשית שנות השבעים, בעקבות אירועי "ספטמבר השחור", הועתקה עיקר פעילות המחבלים מאזור הבקעה לאזור הצפון. המצב הביטחוני חייב התארגנות מוגברת של צה"ל בצפון ובשנת 1974 הוקמה בבירנית חטיבה מרחבית חדשה, חטיבה 300 (עוצבת ברעם), שמפקדה הראשון היה אל"ם בנימין בן-אליעזר ("פואד").

עם פרוץ מלחמת לבנון בשנות ה-80, הועתקה מפקדת עוצבת ברעם לשטח לבנון ובירנית הוקמה כמפקדת עוצבה מרחבית.

עם יציאת צה"ל מלבנון הוקמה בבירנית מפקדת עוצבת הגליל, ומפקדת חטיבה 300 עברה לשומרה.

קישורים חיצוניים

הערות שוליים

בסיסי צה"ל במחוז הצפון
היאחזויות נח"ל
מועצה אזורית מעלה יוסף